Държавен вестник, бр. 38, 2010 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  38
Вместо:	
„Европейската инвестиционна 
банка, освен това, ще бъде 
обект на дерогация от какви­
то и да било фискални или 
подобни на тях задължения, 
свързани с увеличаването 
на капитала и, както и от 
различни формални проце­
дури, които това увеличение 
би наложило в държавата по 
седалището є.“
да се чете:	
„Европейската инвестиционна 
банка освен това е освободе­
на от всякакви данъци или 
налози от подобен характер, 
свързани с увеличаването на 
нейния капитал, както и от 
различни формални проце­
дури, които това увеличение 
би наложило в държавата по 
седалището є.“
4013
ПРОТОКОЛ № 14
към Конвенцията за защита на правата на 
човека и основните свободи на Съвета на 
Европа за изменение на системата за контрол 
на конвенцията
(Ратифициран със закон, приет от XL Народно 
събрание на 9 ноември 2005 г. – ДВ, бр. 91 от 
2005 г. В сила от 1 юни 2010 г.)
Преамбюл
Държавите – членки на Съвета на Европа, 
подписали този протокол към Конвенцията 
за защита на правата на човека и основните 
свободи, подписана в Рим на 4 ноември 1950 г. 
(наричана по-долу „конвенцията“);
имайки предвид Резолюция № 1 и Декла­
рацията, приети на Европейската министерска 
конференция по правата на човека, проведена 
в Рим на 3 и 4 ноември 2000 г.;
имайки предвид декларациите, приети от 
Комитета на министрите на 8 ноември 2001 г., 
7 ноември 2002 г. и 15 май 2003 г. на техните 
съответни 109-а, 111-а и 112-а сесия;
имайки предвид Мнение 251 (2004 г.), прието 
от Парламентарната асамблея на Съвета на 
Европа на 28 април 2004 г.;
вземайки под внимание спешната необхо­
димост от изменение и допълнение на някои 
разпоредби на конвенцията с цел запазване и 
подобряване на дългосрочната ефективност на 
системата за контрол, главно с оглед непрекъс­
натото нарастване натовареността на Европей­
ския съд по правата на човека и Комитета на 
министрите на Съвета на Европа;
вземайки под внимание, по-специално, 
необходимостта да се осигури запазването на 
особено важната роля на съда за защита на 
правата на човека в Европа,
се споразумяха за следното:
Член 1
Точка 2 на член 22 на конвенцията се 
заличава.
Член 2
Член 23 на конвенцията се изменя и до­
пълва, както следва:
„Член 23
Срок на пълномощията и освобождаване от 
длъжност
1. Съдиите се избират за срок 9 години. 
Те не подлежат на преизбиране.
2. Срокът на пълномощията на съдиите 
приключва при навършване на 70-годишна 
възраст.
3. Съдиите изпълняват задълженията си 
до замяната им. Те обаче продължават да 
работят по делата, в които вече са участвали.
4. Съдия не може да бъде освободен от 
длъжност, освен ако останалите съдии не 
решат с мнозинство от две трети, че е прес­
танал да отговаря на необходимите условия.“ 
Член 3
Член 24 на конвенцията се заличава.
Член 4
Член 25 на конвенцията става член 24 и 
неговият текст се изменя и допълва, както 
следва:
„Член 24 
Секретариат и докладчици
1. Съдът разполага със секретариат, чиито 
функции и устройство са определени от пра­
вилника на съда. 
2. Когато заседава в едноличен състав, съдът 
се подпомага от докладчици. Те изпълняват 
функциите си под ръководството на предсе­
дателя на съда и са част от секретариата.“
Член 5
Член 26 на конвенцията става член 25 
(„Пленарно заседание на съда“) и текстът му 
се изменя, както следва:
1. В края на буква d) запетаята се замества 
с точка и запетая и съюзът „и“ се заличава.
2. В края на буква е) точката се заменя с 
точка и запетая.
3. Добавя се нова буква f), която гласи 
следното:
„f) отправя всички искания по чл. 26, 
точка 2.“
Член 6
Член 27 на конвенцията става член 26 и 
текстът му се изменя и допълва, както следва:
„Член 26
Едноличен състав, състави, отделения и го­
лямо отделение
1. За разглеждане на заведените дела съ­
дът заседава в едноличен състав, в състави 
от трима съдии, в отделения от 7 съдии и в 
голямо отделение от 17 съдии. Отделенията 
на съда образуват състави за определен срок.